Foto: AP Photo / Evan Vucci AQSh prezidenti Donald Tramp Xitoy bilan savdo kelishuvining birinchi qismi 15 yanvar kuni Oq uyda imzolanishini ma’lum qildi. "15 yanvar kuni Xitoy bilan savdo kelishuvimizning yirik va yalpi birinchi qismini imzolayman. Marosim Oq uyda bo‘lib o‘tadi. U yerda Xitoyning yuqori martabali vakillari bo‘ladi", - deb yozdi u Twitter sahifasida. Trampning yozishicha, keyinroq u kelishuvning ikkinchi qismi bo‘yicha muzokara o‘tkazish uchun Pekinga yo‘l oladi. Xitoy va AQSh 13 dekabr kuni savdo kelishuvining birinchi qismi bo‘yicha kelishib olganini ma’lum qilingandi. Uning doirasida tomonlar bir-biriga nisbatan yangi bojlar joriy etmaslikka kelishib olgandi.